Surtr
Surtr (vanapõhja keeles Surtr 'must'; islandi keeles Surtur, rootsi keeles, norra keeles ja taani keeles Surt) on skandinaavia mütoloogias tulehiid, aaside vaenlane, Muspellsheimi valitseja. Ragnarökis lõhub ta oma tulemõõga Surtalogiga Midgardi ja Asgardi ühendava silla. Koos Muspellsheimi poegadega paneb ta maailma põlema, loobib tuld igas suunas ja hävitab kõik elava (maailmatulekahju). Ta võitleb relvastamata Freyriga ning tapab ta. Surtri järgi on nime saanud vulkaaniline koobas Surtshelliri saarel. Aastatel 1963–1967 tekkis Islandi saarest edelas saar, mis sai nimeks Surtsey ('Surtri saar').